Isabelle Weidemann

Isabelle Weidemann (s. 18. heinäkuuta 1995 Ottawa) on kanadalainen pikaluistelun olympiavoittaja ja maailmanmestari.

Weidemann kilpaili olympialaisissa ensimmäisen kerran Pyeongchangin olympialaisissa 2018, missä hän sijoittui joukkuetakaa-ajossa neljänneksi, 5 000 metrillä kuudenneksi ja 3 000 metrillä seitsemänneksi. Pekingin olympialaisissa 2022 hän voitti kultaa joukkuetakaa-ajossa sekä saavutti hopeaa 5 000 metrillä ja pronssia 3 000 metrillä. Milanon ja Cortinan olympialaisissa 2026 hän saavutti jälleen kultaa joukkuetakaa-ajossa ja oli lisäksi sekä 3 000  että 5 000 metrillä viides.

Weidemann on MM-kilpailuissa saavuttanut joukkuetakaa-ajossa kultaa Heerenveenissä 2023, hopeaa Heerenveenissä 2021 ja Calgaryssa 2024 sekä pronssia Salt Lake Cityssä 2020 ja Hamarissa 2025. Henkilökohtaisilla matkoilla hän on saavuttanut hopeaa 3 000 metrillä 2024 sekä sijoittunut neljänneksi 5 000 metrillä vuosina 2019, 2021, 2023 ja 2025.

Maailmancupissa Weidemann on saavuttanut 14 osakilpailuvoittoa, sijoittunut 13 kertaa toiseksi ja kahdeksan kertaa kolmanneksi. Hän sijoittui 3 000 / 5 000 metrin cupissa toiseksi kausilla 2019–2020 ja 2025–2026 sekä kolmanneksi kaudella 2022–2023.

 Henkilökohtaiset ennätykset 
MatkaAikaPaikkaPäivä1 000 metriä1.17,53Calgary26. syyskuuta 20211 500 metriä1.54,02Salt Lake City5. joulukuuta 20213 000 metriä3.55,33Calgary10. joulukuuta 20215 000 metriä6.46,81Calgary14. lokakuuta 2021Yhteispisteet159,465Hamar2.– 3. maaliskuuta 2019

 Lähteet 

Luokka:Kanadalaiset pikaluistelijat
Luokka:Kanadalaiset olympiavoittajat
Luokka:Vuonna 1995 syntyneet
Luokka:Elävät henkilöt